Ego Hugo Luscardus et fratres mei, Gauterius Grossus-Villanus et Nocherius, filiusque meus Hugo Disrobatus, temporalis et eterne recompensationis gratia, legitime ac sollemniter tradidimus et mancipamus ecclesie Sancti Stephani protomartiris regularium canonicorum totum tenementum nostrum, quod vocatur Nuliacus, et forestam de Louvyn, nulli hactenus per nos donatum neque venditum, nec ullo modo a nostro jure alienatum. Hoc facimus bona fide, ut a predicta ecclesia possideatur amodo cum integra libertate Promittimus ergo et super altare ipsius protomartiris juravimus nos nunquam violaturos hanc fidem. Et fecimus hanc donationem seu venditionem, primo in finibus ville, que dicitur Pascha, secundo apud Divionem, in presentia Ducis Odonis a quo etiam per preces impetravimus, ut nos ad promissam fidem tenendam cogeret, si quando nos ab ea deviare contingeret. Testes: Odo dux, sigillum cujus subter appositum est, Savericus de Bruce, Guillelmus de Orgeul, Humbertus de Arco, Odo de Eschire, Odo Malnorriz, Aymo, filius Huonis Candardi, Guido de Vulcheio, Guido Allenardus, Andreas Durez, omnes milites, Iterius, Willelmus, prepositus vicecomitis, Billons, Valterius et Paganus ventarii, Villelmus, filius Domnigii Satyri. Vuido Niger, Wauterius, filius Pagani Carpentarii.